สภาผู้แทนราษฎรนัดลงมติในญัตติขอเปิดอภิปรายทั่วไปเพื่อลงมติไม่ไว้วางใจรัฐบาลเป็นรายบุคคลวันนี้ [20 ก.พ.64] หลังได้อภิปรายเสร็จสิ้นแล้วตลอดในช่วง 4 วันที่ผ่านมา
การประชุมสภาผู้แทนราษฎรวันนี้ (20 ก.พ.64) นัดประชุมเวลา 10.30 น. เพื่อลงมติไว้วางใจหรือไม่ไว้วางใจรัฐมนตรีเป็นรายบุคคล หลังได้อภิปรายเสร็จสิ้นแล้วตลอดช่วง 4 วันที่ผ่าน ตั้งแต่วันที่ 16-19 กุมภาพันธ์ ซึ่งฝ่ายค้านได้ยื่นอภิปรายรวม 10 คน ประกอบด้วย 1.พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม2.พล.อ.ประวิตร วงษ์สุวรรณ รองนายกรัฐมนตรี 3.พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย 4.นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข5.นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ 6.นายนิพนธ์ บุญญามณี รัฐมนตรีช่วยว่าการกระทรวงมหาดไทย 7.นายสุชาติ ชมกลิ่น รัฐมนตรีว่าการกระทรวงแรงงาน 8.นายณัฏฐพล ทีปสุวรรณ รัฐมนตรีว่าการกระทรวงศึกษาธิการ 9.นายศักดิ์สยาม ชิดชอบ รัฐมนตรีว่าการกระทรวงคมนาคม 10.ร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์        สำหรับการลงมติจะใช้วิธีเปิดเผย โดยผู้ได้รับความไว้วางใจ จะต้องได้รับเสียงสนับสนุนไม่น้อยกว่ากึ่งหนึ่งของจำนวนสมาชิกทั้งหมดเท่าที่มีอยู่ 487 เสียง หรือไม่น้อยกว่า 244 เสียง